#### 

**Budai Polgár**

**Kiadó, Tájékoztató és Kulturális**

**Közhasznú Nonprofit Korlátolt Felelősségű Társaság**

**ALAPÍTÓ OKIRATA**

változásokkal egységes szerkezetbe foglalt – hatályosított - szövege

2019. május 30. napján

**a**lapító **o**kirat

a változásokkal egységes szerkezetbe foglalt – hatályosított - szövege

A változások *dőlt* betűvel jelezve

*A társaság alapítója 2019. május 30-án a …/2019. (V.30.) képviselő-testületi határozatában döntött a társaság ügyvezetőjének névváltoztatása és a könyvvizsgáló átalakulással való megszűnése, továbbá jogutódja a K & P és Társai Adó-és Könyvszakértő Betéti Társaság létrejötte tudomásulvételéről.*

Az alapító a fenti határozatra tekintettel a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.) 51. § (2) bekezdése alapján az alábbiakban állapítja meg az alapító okirat módosított, változásokkal egységes szerkezetbe foglalt – hatályosított – szövegét:

ALAPÍTÓ OKIRAT

Alulírott alapító, a Polgári Törvénykönyvről szóló 2013. évi V. törvény (továbbiakban: Ptk.), a cégnyilvánosságról, a bírósági cégeljárásról és a végelszámolásról szóló 2006. évi V. törvény (a továbbiakban: Ctv.), az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (továbbiakban: Ectv.), a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.), az államháztartásról szóló 2011. évi CXCV. törvény (továbbiakban: Áht.) alapján a következők szerint állapítom meg az alábbi egyszemélyes közhasznú nonprofit korlátolt felelősségű társaság (továbbiakban: társaság, vagy közhasznú szervezet) alapító okiratát:

1.

A TÁRSASÁG ALAPÍTÓJA

A társaság alapítója:

név: Budapest Főváros II. Kerületi Önkormányzat

székhely: 1024 Budapest, Mechwart liget 1.

törzskönyvi azonosító szám: 735650

államháztartási azonosító: 745213

képviseletre jogosult neve: Dr. Láng Zsolt polgármester

anyja születési neve: Andriska Erzsébet

lakcím: 1022 Budapest, Bogár u. 19/a. I/4.

2.

A TÁRSASÁG CÉLJA

A társaság célja:

részben a Mammut-2 Szórakoztató és Bevásárlóközpontot környező utcák – a Lövőház utca, Margit körút és a Fény utca közé eső szakasza, a Fény utca Lövőház és Kisrókus utca közötti szakasza, Fény utca - Lövőház utcai csomópont – átépítése, illetve megépítése érdekében, részben Budapest II. kerülete polgárai, mint közösség érdekei kielégítése, településfejlesztés, településrendezés, településüzemeltetés, valamint a II. kerület fejlesztése céljából közhasznú tájékoztatás, az egészségmegőrzés, a betegségmegelőzés, a kerületi tudományos tevékenység, a nevelés és oktatás, az ismeretterjesztés, a kulturális szolgáltatás, kulturális örökség helyi védelme, helyi közművelődési tevékenység támogatása, a kulturális örökség megóvása, a műemlékvédelem, a helyi természetvédelem, a környezetvédelem, vízgazdálkodás, vízkárelhárítás, nemzetiségi ügyek, a gyermek- és ifjúságvédelem, a sport, a közbiztonság védelme érdekében közhasznú tevékenység végzése nyereség és vagyonszerzési cél nélkül.

3.

A TÁRSASÁG MŰKÖDÉSÉNEK IDŐTARTAMA

A társaság működésének időtartama: határozatlan idő.

4.

A TÁRSASÁG CÉGNEVE, SZÉKHELYE

4.1. A társaság cégneve: Budai Polgár Kiadó, Tájékoztató és Kulturális

Közhasznú Nonprofit Korlátolt Felelősségű Társaság

A társaság rövidített cégneve: Budai Polgár Nonprofit Kft.

4.2. A társaság székhelye: 1022 Budapest, Bimbó út 1-5. lh. A. fszt.

A társaság székhelye egyben a központi ügyintézés helye is.

5.

A TÁRSASÁG TEVÉKENYSÉGI KÖREI

5.1. A társaság, mint közhasznú szervezet politikai tevékenységet nem folytat, szervezete pártoktól független és azoknak anyagi támogatást nem nyújt.

5.2. A társaság tevékenységi köre - a társasági célok elérése érdekében és a TEÁOR’08 szerint - az alábbi tevékenységeket foglalja magában:

A cél szerinti közhasznú tevékenységek az Ectv. 2. § 19. és 20. pontjai szerint az Mötv. 13. § (1) bekezdésében meghatározott, az alábbiakban részletezett közfeladatokhoz kapcsolódnak:

Mötv. 13. § (1) bekezdés

- 1. pontja szerinti településfejlesztés, településrendezés;

- 2. pontja szerinti településüzemeltetés;

- 7. pontja szerinti kulturális szolgáltatás, különösen a nyilvános könyvtári ellátás biztosítása, filmszínház, előadó-művészeti szervezet támogatása, a kulturális örökség helyi védelme, a helyi közművelődési tevékenység támogatása;

- 11. pontja szerinti helyi környezet-és természetvédelem, vízgazdálkodás, vízkárelhárítás;

- 15. pontja szerinti sport, ifjúsági ügyek;

- 16. pontja szerinti nemzetiségi ügyek;

- 17. pontja szerinti közreműködés a település közbiztonságának biztosításában.

A társaság az alábbi tevékenységeket végzi:

1813 Nyomdai előkészítő tevékenység (Mötv. 13. § (1) bekezdés 7. pontjához kapcsolódóan)

1814 Könyvkötés, kapcsolódó szolgáltatás (Mötv. 13. § (1) bekezdés 7. pontjához kapcsolódóan)

5811 Könyvkiadás (Mötv. 13. § (1) bekezdés 7. pontjához kapcsolódóan)

5813 Napilapkiadás (Mötv. 13. § (1) bekezdés 7. pontjához kapcsolódóan)

5814 Folyóirat, időszaki kiadvány kiadása – FŐTEVÉKENYSÉG (Mötv. 13. § (1) bekezdés 7. pontjához kapcsolódóan)

5819 Egyéb kiadói tevékenység (Mötv. 13. § (1) bekezdés 7. pontjához kapcsolódóan)

5911 Film-, videó-, televízióműsor-gyártás (Mötv. 13. § (1) bekezdés 7. pontjához kapcsolódóan)

5912 Film-, videogyártás, televíziós műsorfelvétel utómunkálatai (Mötv. 13. § (1) bekezdés 7. pontjához kapcsolódóan)

5913 Film-, video- és televízióprogram terjesztése (Mötv. 13. § (1) bekezdés 7. pontjához kapcsolódóan)

5920 Hangfelvétel készítése, kiadása (Mötv. 13. § (1) bekezdés 7. pontjához kapcsolódóan)

6010 Rádióműsor-szolgáltatás (Mötv. 13. § (1) bekezdés 7. pontjához kapcsolódóan)

6201 Számítógépes programozás (Mötv. 13. § (1) bekezdés 7. pontjához kapcsolódóan)

6312 Világháló-portál szolgáltatás (Mötv. 13. § (1) bekezdés 7. pontjához kapcsolódóan)

6391 Hírügynökségi tevékenység (Mötv. 13. § (1) bekezdés 7. pontjához kapcsolódóan)

6399 M.n.s. egyéb információs szolgáltatás (Mötv. 13. § (1) bekezdés 7. pontjához kapcsolódóan)

6820 Saját tulajdonú, bérelt ingatlan bérbeadása, üzemeltetése (Mötv. 13. § (1) bekezdés 2. pontjához kapcsolódóan)

7021 PR, kommunikáció (Mötv. 13. § (1) bekezdés 17. pontjához kapcsolódóan)

7022 Üzletviteli, egyéb vezetési tanácsadás (Mötv. 13. § (1) bekezdés 17. pontjához kapcsolódóan)

7311 Reklámügynöki tevékenység (Mötv. 13. § (1) bekezdés 7. pontjához kapcsolódóan)

7312 Médiareklám (Mötv. 13. § (1) bekezdés 7. pontjához kapcsolódóan)

7420 Fényképészet (Mötv. 13. § (1) bekezdés 7. pontjához kapcsolódóan)

7430 Fordítás, tolmácsolás (Mötv. 13. § (1) bekezdés 7. pontjához kapcsolódóan)

7490 M.n.s. egyéb szakmai, tudományos, műszaki tevékenység (Mötv. 13. § (1) bekezdés 1. pontjához kapcsolódóan)

8219 Fénymásolás, egyéb irodai szolgáltatás (Mötv. 13. § (1) bekezdés 7. pontjához kapcsolódóan)

8230 Konferencia, kereskedelmi bemutató szervezése (Mötv. 13. § (1) bekezdés 16. pontjához kapcsolódóan)

8299 M.n.s. egyéb kiegészítő üzleti szolgáltatás (Mötv. 13. § (1) bekezdés 11. pontjához kapcsolódóan)

8560 Oktatást kiegészítő tevékenység (Mötv. 13. § (1) bekezdés 11. pontjához kapcsolódóan)

9002 Előadó-művészetet kiegészítő tevékenység (Mötv. 13. § (1) bekezdés 7. pontjához kapcsolódóan)

9003 Alkotóművészet (Mötv. 13. § (1) bekezdés 7. pontjához kapcsolódóan)

9004 Művészeti létesítmények működtetése (Mötv. 13. § (1) bekezdés 7. pontjához kapcsolódóan)

9103 Történelmi hely, építmény, egyéb látványosság működtetése (Mötv. 13. § (1) bekezdés 2. pontjához kapcsolódóan)

9319 Egyéb sporttevékenység (Mötv. 13. § (1) bekezdés 15. pontjához kapcsolódóan)

9329 M.n.s. egyéb szórakoztatás, szabadidős tevékenység (Mötv. 13. § (1) bekezdés 7. és 15. pontjához kapcsolódóan)

A társaság kizárólag a fent meghatározott közfeladatokhoz kapcsolódó közhasznú tevékenységeket végzi.

5.3. A társaság vállalkozási tevékenységet csak közhasznú céljainak megvalósítása érdekében, azokat nem veszélyeztetve végez.

5.4. A társaság jelen szerződés szerinti tevékenységének és gazdálkodásának legfontosabb adatait a helyi sajtó útján is nyilvánosságra hozza.

5.5. A társaság nem zárja ki, hogy tagjain kívül más is részesülhessen a közhasznú szolgáltatásaiból.

5.6. A társaság a gazdálkodása során elért eredményét nem osztja fel, azt a jelen alapító okiratban meghatározott közhasznú tevékenységekre fordítja.

6.

A TÁRSASÁG TÖRZSTŐKÉJE

6.1. A társaság törzstőkéje 5.000.000 Ft, azaz – Ötmillió - forint, amely kizárólag készpénzbeli betétből áll, amely a törzstőke 100 %-a.

6.2. A társaság törzstőkéje teljes egészében befizetésre került.

6.3. A törzstőke teljesítésének megtörténtét az ügyvezető köteles a Cégbíróságnak bejelenteni.

7.

A TAG TÖRZSBETÉTJE

7.1. Név: Budapest Főváros II. kerületi Önkormányzat

Törzsbetét összege: 5.000.000.-Ft, azaz – Ötmillió - forint

Törzsbetét összetétele: készpénz 5.000.000.-Ft, azaz – Ötmillió - forint

8.

### AZ ÜZLETRÉSZ

8.1. A társaság bejegyzését követően a tag jogait és a társaság vagyonából őt megillető hányadot az üzletrész testesíti meg. A tagnak csak egy üzletrésze lehet.

9.

AZ ÜZLETRÉSZEK ÁTRUHÁZÁSA, FELOSZTÁSA

9.1. Az egyszemélyes társaság a saját üzletrészét nem szerezheti meg.

9.2. Az üzletrész csak átruházás, a jogi személy tag szétválása folytán az üzletrésze tekintetében bekövetkezett jogutódlás, öröklés, házastársi közös vagyon megosztása, és új jogosult hiányában a tag jogutód nélküli megszűnése esetén osztható fel.

9.3. Ha az egyszemélyes társaság az üzletrész felosztása vagy a törzstőke felemelése folytán új taggal egészül ki, és így többszemélyes társasággá válik, a tagok kötelesek az alapító okiratot társasági szerződésre módosítani.

10.

## AZ ALAPÍTÓI HATÁROZAT

10.1. A taggyűlés hatáskörébe tartozó kérdésekben az alapító határozattal dönt, és erről a vezető tisztségviselőt írásban köteles értesíti.

10.2. Az alapító kizárólagos hatáskörébe tartoznak mindazok a kérdések, amelyeket a Ptk., a taggyűlés vagy a jelen alapító okirat az alapító kizárólagos hatáskörébe utal.

10.3. Az alapító határozatai nem ütközhetnek a nyereségfelosztás tilalmáról szóló vonatkozó törvényi rendelkezésekbe.

Ennek megfelelően nem alkalmazhatók a Ptk. adózott eredmény felosztására, az osztalék fizetésére vonatkozó rendelkezései (3:185. §), a törzstőkének a törzstőkén felüli vagyonból való felemelésére vonatkozó rendelkezés (3:201 §), az osztalékelőleg fizetésének szabályai (3:186. §).

Az alapító határozathozatalában nem vehet részt az a személy, aki vagy akinek közeli hozzátartozója (Ptk. 8:1. § (1) bekezdés 1. pont) a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

A b) pont esetében nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

10.4. A társaság kötelezettségeiért saját vagyonával köteles helytállni; a társaság alapítója annak tartozásaiért nem felel. Ha a társaság alapítója korlátolt felelősségével visszaélt, és emiatt a társaság jogutód nélküli megszűnésekor kielégítetlen hitelezői követelések maradtak fenn, e tartozásokért az alapító korlátlanul köteles helytállni.

10.5. Az ügyvezető az alapító által hozott határozatokról folyamatos nyilvántartást vezet (Határozatok Könyve). A határozatokat azok meghozatala után haladéktalanul be kell vezetnie a Határozatok Könyvébe. A Határozatok Könyvébe az ügyvezetőnek be kell írni a meghozott határozatot, annak teljes szövegét, a határozat meghozatalának időpontját, és hatályát.

10.6. A közhasznú szervezet - figyelemmel a Ectv. 37. § (2)-(5) bekezdéseiben írtakra - rögzíti:

* A véleményezési jog gyakorlása és az alapító döntéseinek az érintettekkel való közlési módjára vonatkozó rendelkezések az alábbiak: Ha a véleményezési jog gyakorlásának szükségessége merül fel, és a véleményezési jogot egy személy jogosult gyakorolni, akkor az alapító döntése meghozatalát megelőzően 15 napon belül az alapító köteles a vélemény beszerzése iránt írásban megkeresni a véleményezési jog gyakorlóját, aki ettől számított 8 napon belül köteles az alapító részére véleményét írásban megküldeni. Ha a véleményezési jogot testület gyakorolja, az alapító a döntése meghozatalát megelőzően 30 napon belül köteles a testület vezetőjét a vélemény beszerzése iránt írásban megkeresni, aki 15 napon belül köteles a testületet írásban a döntést igénylő napirend közlését, és a határozati javaslatot tartalmazó meghívóval összehívni a testület működésére vonatkozó szabályok szerint, és a testület üléséről felvett jegyzőkönyvben a véleményt köteles rögzíteni, majd pedig azt az ülést követő 8 napon belül az alapítónak megküldeni. Az alapító döntéseit, illetve ha a döntéséhez vélemény beszerzése szükséges, akkor a döntéseire vonatkozó előterjesztéseket az érintettekkel írásban, a döntés meghozatalát követő 8 napon belül köteles közölni. Az írásos vélemények, illetve az ülésről készült jegyzőkönyvek nyilvánosak. A testületek esetében az ülések száma a véleményezési jog gyakorlásához igazodik, de évi egy alkalomnál kevesebb nem lehet, és a határozatképességre, valamint a határozathozatal módjára az adott testületre vonatkozó szabályokat kell alkalmazni. Az írásos vélemény, illetve az adott testület üléséről készült jegyzőkönyv nyilvános, azt az egyedüli tag határozatával együtt - a döntés meghozatalától számított harminc napon belül - a cégbíróságon a cégiratok közé letétbe kell helyezni.
* A társaság működésével, szolgáltatásai igénybevétele módjával, beszámolói közlésével kapcsolatosan a nyilvánosságot biztosítja, egyrészt a jogszabályokban meghatározott módon (közzétételi kötelezettség), másrészt a jelen szerződésben szabályozott irat betekintési és felvilágosítás-adási jog rögzítésével. Ha az alapító a közhasznú működés körében olyan döntést hoz, mely a tagokon kívül másokat is érint, ennek rövid tartalmát az ügyvezető köteles haladéktalanul – de legkésőbb a döntés meghozatalát követő 30 napon belül megjelenő számban – a helyi lapban, a „Budai Polgár”-ban megjelentetni.
* A társaság működésével kapcsolatban keletkezett, a jelen társasági szerződésben megjelölt azon iratokat, amelyek nyilvánosak az érintettek a társaság székhelyén, a társaság éves mérlegét a Cégbíróságon tekinthetik meg. Az érintett kérésére a társaság ügyvezetője, vagy az általa kijelölt munkatársa az iratot köteles a társaság székhelyén, munkanapokon, munkaidőben megmutatni, abba betekintést engedni, valamint azokról a kérelmező költségére másolatot készíteni, és azt aláírásával hitelesíteni.

10.7. Biztosítani kell azt, hogy az évente kötelező beszámoló és annak közhasznúsági melléklete bárki által hozzáférhető legyen, abba bárki betekinthessen, arról saját költségére másolatot készíthessen. A társaság köteles a közhasznúsági jelentését a tárgyévet követő évben, legkésőbb június 30-áig a [www.budaipolgar.hu](http://www.budaipolgar.hu) saját honlapján közzétenni.

A beszámolónak és közhasznúsági mellékletének tartalmaznia kell:

a) a számviteli beszámolót;

b) a támogatási program keretében végleges jelleggel felhasznált összegeket támogatásonként;

c) főbb tevékenységeket és programokat;

d) a társaság által végzett közhasznú tevékenységeket, ezen tevékenységek fő célcsoportjait, és eredményeit, valamint az Ectv. 32. §-a szerinti adatokat, mutatókat;

e) a közhasznú cél szerinti juttatások kimutatását;

f) a közhasznú szervezet vezető tisztségviselőinek nyújtott juttatások összegét, és a juttatásban részesülő vezető tisztségek felsorolását;

g) a közhasznú tevékenységről szóló rövid tartalmi beszámolót.

11.

AZ ÜGYVEZETŐ

11.1. A társaság ügyeinek intézését és a társaság képviseletét az alapító által alapítói határozattal határozott időre kijelölt ügyvezető látja el. Az alapító úgy rendelkezik, hogy a társaságnak egy ügyvezetője van.

11.2. Az ügyvezető az alapító okiratban, illetve az alapító határozatában foglalt hozzájárulás nélkül:

a) a nyilvánosan működő részvénytársaságban való részvényszerzés kivételével, nem szerezhet társasági részesedést és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, ahol vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

b) az ügyvezető és hozzátartozója (Ptk. 8:1. § (1) bekezdés 2. pont) – a mindennapi élet szokásos ügyletei kivételével – nem köthet a saját nevében vagy javára a társaság főtevékenységi körébe tartozó szerződéseket.

11.3. A társaság ügyvezetője:

*Név: Balaton Balázs*

Születési hely és idő: Budapest, 1975. 02. 24.

Anyja születési neve: Kós Aranka

Lakcím: 1134 Budapest, Tüzér utca 30. 5. em. 9.

A megbízatás határozott időre szól.

Megbízatása lejárta: 2020. december 31.

11.4. A társaság dolgozói tekintetében a munkáltatói jogok gyakorlására az ügyvezető jogosult. Az ügyvezető irányítja a társaság munkaszervezetét. Az ügyvezetés – az alapító tájékoztatása mellett – az ügyek meghatározott csoportjára nézve a jogi személy munkavállalóit írásbeli nyilatkozattal a jogi

személy képviseletének jogával ruházhatja fel; a képviseleti jogot a munkavállaló az ügyvezetés írásbeli nyilatkozatában meghatározott, képviseleti joggal rendelkező más személlyel együttesen gyakorolhatja.

11.5. Az ügyvezető a kijelölésekor köteles nyilatkozni arról, hogy vele szemben a Ptk-ban és az Ectv-ben meghatározott kizáró körülmények egyike sem áll fenn, így a megbízatást a jogszabályok előírásainak megfelelően elfogadja.

11.6. Az ügyvezető legfeljebb 5 évi időtartamra - ismételten is – újra kijelölhető. Az ügyvezető felett a munkáltatói jogokat az alapító gyakorolja.

11.7. Az ügyvezető kötelezettségei:

1. ellátja a társaság ügyeinek intézését, irányítja a társaság munkáját a jogszabályok és az alapító határozatai által megszabott keretek között,
2. képviseli a társaságot harmadik személyekkel szemben a bíróságok, illetve a hatóságok előtt, az ügyvezető e jogkörét az ügyek meghatározott csoportjára nézve a társaság dolgozóira írásban átruházhatja.
3. vezeti a tagjegyzéket,
4. gondoskodik a társaság üzleti könyveinek szabályszerű vezetéséről,
5. elkészíti a társaság vagyonmérlegét, vagyonkimutatását és az alapító elé terjeszti,
6. az alapító kérésére a társaság ügyeiről felvilágosítást ad, lehetővé teszi az alapító részére a társaság üzleti könyveibe és irataiba való betekintést,
7. a társaság alapító okiratának, annak módosításainak, a cégjegyzékbe bejegyzett jogoknak, tényeknek és adatoknak és ezek változásának, valamint törvényben előírt más adatoknak a cégbírósági bejelentése,
8. naprakészen vezeti az alapító által hozott határozatok nyilvántartását, mely nyilvántartásból megállapítható a határozat tartalma, időpontja és hatálya.

11.8. Az ügyvezető díjazásáról az alapító dönt.

11.9. Az ügyvezető köteles az alapító által hozott olyan határozatokat, amelyek bárkire jogokat és kötelezettségeket állapítanak meg, illetve bárkit (beleértve a hatóságokat is) érinthetnek a döntés meghozatalától számított 8 napon belül, írásban, ajánlott postai küldeményként feladva az érintettnek is megküldeni.

Amennyiben a kézbesítés a hatályos jogszabályok szerint nem tekinthető kézbesítettnek, úgy köteles ennek tudomásra jutásától számított 8 napon belül közleményként a társaság [www.budaipolgar.hu](http://www.budaipolgar.hu) honlapján is nyilvánosságra hozni.

11.10. Az ügyvezető köteles gondoskodni a közhasznú szervezet működésével kapcsolatosan keletkezett iratokba való betekintésről, illetve azokról felvilágosítást adni.

Az iratokba való betekintés iránti igényt (kérelmet) írásban kell az ügyvezető részére megküldeni.

Az ügyvezető köteles bármely jogszabály által felhatalmazott szerv vagy személy által kért iratbetekintést haladéktalanul; egyéb esetekben az iratbetekintést kérővel történt megállapodás szerinti határidőben, illetve jogszabály vagy hatósági határozat által előírt határidőben teljesíteni.

Az ügyvezető köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje.

# 

11.11. A társaság egyedüli tagja az ügyvezetésnek utasítást adhat, amelyet a vezető tisztségviselő köteles végrehajtani. Az ügyvezető felelősségére a Ptk. 3:24. §, 3:117. és 3:118 §-ában foglaltak irányadók.

12.

A FELÜGYELŐ BIZOTTSÁG

12.1.

1. A Társaság Felügyelő Bizottsága 3 (három) tagból áll. A Felügyelő Bizottság tagjait az alapító alapítói határozattal jelöli ki határozott időre, de legfeljebb öt évre. A Felügyelő Bizottsági tagok újraválaszthatók, és bármikor visszahívhatók.
2. A Felügyelő Bizottsági tagok megbízatása 2014. december 1. napjától 2019. november 30. napjáig tartó időszakra szól.
3. A Társaság Felügyelő Bizottságának tagjai:

#### Név: Bándy Péter

lakcím: 1029 Budapest, Csatlós u. 66.

anyja születési neve: Helmeczi Gyöngyike Mária

#### Név: Kovács András

lakcím: 1142 Budapest, Stefánia út 33. 1. em. 1.

anyja születési neve: Breuer Zsuzsanna

#### Név: dr. Prónik Judit

lakcím: 1048 Budapest, Intarzia u. 21. 2. em. 4.

anyja születési neve: Aspermayer Gabriella

12.2. A Felügyelő Bizottsági taggá kijelölt személy az új tisztsége elfogadásától számított tizenöt napon belül azokat a gazdasági társaságokat és közhasznú szervezeteket, amelyeknél már felügyelő bizottsági tag, írásban tájékoztatni köteles.

12.3. A Felügyelő Bizottság tevékenységét a hatályos jogszabályok szerint végzi, ügyrendjét maga állapítja meg.

12.4. A Felügyelő Bizottság feladat- és hatásköre különösen:

- értesíti az alapítót a szükséges határozat meghozatala érdekében, ha megítélése szerint az ügyvezetés tevékenysége jogszabályba, az alapító okiratba, illetve az alapító határozataiba ütközik, vagy egyébként sérti a társaság vagy az alapító érdekeit,

- köteles megvizsgálni a társaság valamennyi lényeges üzletpolitikai jelentését, valamint minden olyan előterjesztést, amely a tag döntéshozó szerve elé kerül, és az ezzel kapcsolatos álláspontját a döntéshozó szerv ülésén ismertetni

- írásbeli jelentést készít a számvitelről szóló 2000. évi C. törvény (a továbbiakban: számviteli törvény) szerinti beszámolóról és az adózott eredmény felhasználásáról az alapító részére,

- kezdeményezheti az alapító által hozott határozat bírósági felülvizsgálatát,

- kijelöli a társaságot képviselő felügyelőbizottsági tagot, ha a felülvizsgálatot a társaság vezető tisztségviselője kezdeményezi, és a társaságnak nincs olyan vezető tisztségviselője, aki a társaságot képviselhetné,

- ellenőrzi a társaság, mint közhasznú szervezet működését és gazdálkodását,

- ellenőrzi a vagyonmérleg-tervezeteket és a vagyonleltár-tervezeteket,

- jelentést kérhet a vezető tisztségviselőktől, illetve tájékoztatást vagy felvilágosítást a társaság munkavállalóitól,

- társaság irataiba, számviteli nyilvántartásaiba, könyveibe betekinthet, a vezető tisztségviselőktől és a jogi személy munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

A Felügyelő Bizottság köteles az intézkedésre jogosult vezető szervet (alapítót vagy ügyvezetőt) tájékoztatni, és annak intézkedését kezdeményezni, ha arról szerez tudomást, hogy

a) a társaság működése során olyan jogszabálysértés vagy a társaság érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető döntését teszi szükségessé;

b) a vezető tisztségviselők felelősségét megalapozó tény merült fel.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi ellenőrzést ellátó szervet.

A Felügyelő Bizottság egyes ellenőrzési feladatok elvégzésével bármely tagját megbízhatja, illetve az ellenőrzést állandó jelleggel is megoszthatja tagjai között.

Ha a Felügyelő Bizottság ellenőrző tevékenységéhez szakértőket kíván igénybe venni, az erre irányuló kérelmet az ügyvezetés köteles teljesíteni.

12.5. A Felügyelő Bizottság működése:

12.5.1. A Felügyelő Bizottság testületként jár el. A Felügyelő Bizottság tagjai sorából elnököt (szükség esetén elnökhelyettest vagy elnökhelyetteseket) választ.

12.5.2. A Felügyelő Bizottság határozatképes, ha az ülésén mindhárom tag jelen van, határozatát egyszerű szótöbbséggel hozza.

12.5.3. A Felügyelő Bizottság tagjai személyesen kötelesek eljárni, képviseletnek nincs helye. A Felügyelő Bizottság tagja e minőségében az ügyvezetéstől független, tevékenysége során nem utasítható.

12.5.4. A Felügyelő Bizottság üléseit az elnök hívja össze és vezeti. Az ülés összehívását - az ok és a cél megjelölésével - a Felügyelő Bizottság bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a Felügyelő Bizottság ülésének harminc napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.

12.5.5. Ha a Felügyelő Bizottság tagjainak száma az alapító okiratban meghatározott létszám alá csökken, vagy nincs, aki az ülését összehívja, a társaság ügyvezetése a Felügyelő Bizottság rendeltetésszerű működésének helyreállítása érdekében köteles értesíteni az alapítót.

12.5.6. Ha a Felügyelő Bizottság a közhasznú tevékenység folytatásának feltételeiről kötött szerződés megszegését észleli, köteles haladéktalanul értesíteni az alapítót.

13.

AZ ÁLLANDÓ KÖNYVVIZSGÁLÓ

13.1. Állandó könyvvizsgálóvá az választható, aki az erre vonatkozó jogszabályok szerint a könyvvizsgálók nyilvántartásában szerepel.

13.2. A társaság állandó könyvvizsgálója, akinek megbízatása 2019. december 31. napjáig szól:

*Könyvvizsgáló cég: K & P és Társai Adó-és Könyvszakértő Betéti Társaság*

*Rövidített neve: K & P és Tsai Bt.*

*Cím: 1213 Budapest, Damjanich János út 143.*

*Cégjegyzékszám: Cg. 01-06-790094*

*Kamarai száma: 001301*

*Könyvvizsgáló neve: Kalocsai Imréné dr.*

*Lakcím: 1213 Budapest, Damjanich János út 143.*

*Anyja születési neve: Zelena Ilona*

*Kamarai száma: 003829*

Az állandó könyvvizsgálót határozott időre, legfeljebb öt évre lehet megválasztani. Az állandó könyvvizsgáló megbízásának időtartama nem lehet rövidebb, mint az alapító által történt megválasztásától a következő beszámolót elfogadó határozathozatalig terjedő időszak.

Az állandó könyvvizsgálóval a megbízási szerződést – az alapító által meghatározott feltételekkel és díjazás mellett – az ügyvezető a kijelölést vagy választást követő kilencven napon belül köti meg. Ha a szerződés megkötésére e határidőn belül nem kerül sor, az alapító köteles új könyvvizsgálót választani.

Ha a könyvvizsgáló cég, meg kell jelölnie azt a személyt, aki a könyvvizsgálatot személyében végzi.

13.3. Az állandó könyvvizsgáló tevékenységét a hatályos jogszabályok alapján végzi.

13.4. Az állandó könyvvizsgáló feladat- és hatáskörébe tartozik:

* a könyvvizsgálat szabályszerű elvégzése, és ez alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak, és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről;
* köteles megvizsgálni az alapító elé terjesztett minden lényeges üzleti jelentést, hogy az valós adatokat tartalmaz-e, illetve megfelel-e a jogszabályi előírásoknak,
* feladatai ellátása érdekében betekinthet a társaság könyveibe, irataiba, számviteli nyilvántartásaiba,, a vezető tisztségviselőktől, a Felügyelő Bizottság tagjaitól, illetve a társaság munkavállalóitól felvilágosítást kérhet,
* megvizsgálhatja a társaság fizetési számláját, pénztárát, értékpapír- és áruállományát, szerződéseit.

13.5. Az állandó könyvvizsgáló a társaság ügyeiről szerzett értesüléseit üzleti titokként köteles megőrizni.

13.6. Az állandó könyvvizsgálót az alapítói jogokat gyakorló testületnek a társaság beszámolóját tárgyaló ülésére meg kell hívni, és az ülésen az állandó könyvvizsgáló köteles részt venni, míg a Felügyelő Bizottság ülésén tanácskozási joggal részt vehet, a Felügyelő Bizottság felhívása esetén pedig köteles részt venni. A Felügyelő Bizottság köteles napirendre tűzni az állandó könyvvizsgáló által megtárgyalásra javasolt ügyeket.

13.7. Ha az állandó könyvvizsgáló a társaság vagyonának olyan változását észleli, amely veszélyezteti a jogi személlyel szembeni követelések kielégítését, vagy ha olyan körülményt észlel, amely a vezető tisztségviselők vagy a Felügyelő Bizottság tagjainak e minőségükben kifejtett tevékenységéért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.

13.8. Megszűnik a könyvvizsgálói megbízás:

- a társaság alapítója döntése alapján visszahívással,

- a könyvvizsgálóval kötött szerződésben szereplő időtartam lejártával,

- törvényben szabályozott kizáró ok beálltával, illetve a könyvvizsgáló részéről a szerződés felmondásával.

13.9. A könyvvizsgáló felelősségére, a könyvvizsgálóra vonatkozó jogszabályokban, illetve a Polgári Törvénykönyvben meghatározott felelősségi szabályok az irányadók.

14.

A VEZETŐ TISZTSÉGVISELŐKRE, A FELÜGYELŐ BIZOTTSÁG TAGJAIRA ÉS A KÖNYVVIZSGÁLÓRA VONATKOZÓ KÖZÖS SZABÁLYOK

14.1. A vezető tisztségviselőre és Felügyelő Bizottság tagjaira vonatkozó, a cégnyilvántartás részét képező jogok, tények és adatok nyilvánosak, és azokat a cégnyilvántartásról, a cégnyilvánosságról és a bírósági cégeljárásról szóló törvény rendelkezéseinek megfelelően a Cégközlöny című hivatalos lapban kell közzétenni.

14.2. A társaság alapításakor a vezető tisztségviselőket és a Felügyelő Bizottság tagjait, valamint a könyvvizsgálót az alapító az alapító okiratban jelöli ki. Ezt követően – ha a Ptk. kivételt nem tesz - a társaság vezető tisztségviselőit, Felügyelő Bizottságának tagjait és a könyvvizsgálót ugyancsak az alapító jelöli ki.

14.3. A vezető tisztségviselők a társaság ügyvezetését az ilyen tisztséget betöltő személyektől általában elvárható gondossággal - és ha a Ptk. kivételt nem tesz -, a társaság érdekeinek elsődlegessége alapján kötelesek ellátni. A vezető tisztségviselő az ügyvezetési tevékenysége során a társaságnak okozott károkért a szerződésszegéssel okozott kárért való felelősség szabályai szerint felel a társasággal szemben.

14.4. Megszűnik a vezető tisztségviselői megbízás:

a) határozott idejű megbízatás estén a megbízás időtartamának lejártával,

b) megszüntető feltételhez kötött megbízatás esetén a feltétel bekövetkezésével;

c) visszahívással,

d) lemondással,

e) a vezető tisztségviselő halálával vagy jogutód nélküli megszűnésével;

f) a vezető tisztségviselő cselekvőképességének a tevékenysége ellátásához szükséges körben történő korlátozásával;

g) a vezető tisztségviselővel szembeni kizáró vagy összeférhetetlenségi ok bekövetkeztével.

A vezető tisztségviselő tisztségéről bármikor lemondhat, azonban ha a társaság működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.

14.5. A vezető tisztségviselőt e minőségében megillető jogokra és az őt terhelő kötelezettségekre a Ptk. megbízásra vonatkozó szabályait (társasági jogi jogviszony) vagy a munkaviszonyra irányadó szabályokat kell alkalmazni attól függően, hogy kijelölésekor az alapító miként rendelkezik.

14.6. A könyvvizsgáló cégre, illetve a könyvvizsgáló személyére az ügyvezetés a Felügyelő Bizottság egyetértésével tesz javaslatot az alapítónak. E feltételt a könyvvizsgáló kiválasztására irányuló közbeszerzési eljárás során figyelembe kell venni, és arra az eljárást megindító hirdetményben, ajánlati, ajánlattételi felhívásban is hivatkozni kell.

15.

ÖSSZEFÉRHETETLENSÉGI SZABÁLYOK

15.1. Nem lehet a Felügyelő Bizottság elnöke vagy tagja, illetve könyvvizsgálója az a személy, aki:

a) a társaság vagy legfőbb szervének (alapítójának) elnöke vagy tagja,

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján nyújtott, létesítő okiratnak megfelelő cél szerinti juttatást -, illetve

d) a 15.1. a)-c) pontban meghatározott személyek hozzátartozója.

15.2. A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

a) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b) amellyel szemben az állami adó- és vámhatóság jelentős összegű adóhiányt tárt fel,

c) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

Nem lehet a társaság vezető tisztségviselője az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

A vezető tisztségviselő a nyilvánosan működő részvénytársaságban való részvényszerzés kivételével, nem szerezhet társasági részesedést és nem lehet vezető tisztségviselő olyan gazdasági társaságban, amely főtevékenységként ugyanolyan gazdasági tevékenységet folytat, mint az a társaság, ahol vezető tisztségviselő. Ha a vezető tisztségviselő új vezető tisztségviselői megbízást fogad el, a tisztség elfogadásától számított tizenöt napon belül köteles e tényről értesíteni azokat a társaságokat, ahol már vezető tisztségviselő vagy felügyelőbizottsági tag.

Az ügyvezető és hozzátartozója (Ptk. 8:1. § (1) bekezdés 2. pont) – a mindennapi élet szokásos ügyletei kivételével – nem köthet a saját nevében vagy javára a társaság főtevékenységi körébe tartozó szerződéseket.

15.3. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

15.4. Nem lehet állandó könyvvizsgáló a társaság alapítója. Nem választható könyvvizsgálóvá a társaság vezető tisztségviselője és a Felügyelő Bizottság tagja, valamint ezek hozzátartozója [Ptk. 8:1. § (1) bekezdés 2. pontja], továbbá a társaság munkavállalója e jogviszonya fennállása idején, valamint annak megszűnésétől számított három évig.

Ha a könyvvizsgáló gazdálkodó szervezet, a személyi összeférhetetlenségi előírásokat a könyvvizsgálói tevékenységet végző személyen kívül a gazdálkodó szervezet valamennyi tagjára (részvényesére), vezető tisztségviselőjére és vezető állású munkavállalójára is alkalmazni kell.

A könyvvizsgáló nem nyújthat a társaság részére olyan szolgáltatást, és nem alakíthat ki olyan együttműködést az ügyvezetéssel, amely a könyvvizsgálói feladatának független és tárgyilagos ellátását veszélyezteti.

Külön törvény a könyvvizsgálóval szemben más összeférhetetlenségi szabályokat is megállapíthat.

15.5. Külön törvény határozza meg a társaság könyvvizsgálója által végezhető kiegészítő tevékenységek körét, a szolgáltatásnyújtás feltételeit és korlátait.

15.6. Az ügyvezető szerv határozathozatalában nem vehet részt az a személy, aki vagy akinek közeli hozzátartozója [Ptk. 8:1. § (1) bekezdés 1. pont] a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

15.7. A társaság a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások, illetve az egyesület által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti.

16.

A TÁRSASÁG KÉPVISELETE, CÉGJEGYZÉSE

16.1. A társaságot az ügyvezető önállóan képviseli.

16.2. Az ügyvezető önálló cégjegyzésre jogosult.

*16.3. Önálló cégjegyzésre jogosult ügyvezető: Balaton Balázs*

17.

ÜZLETI ÉV, NYERESÉG FELOSZTÁSA

17.1. Az üzleti év a naptári évvel azonos. A társaság első üzleti éve a társaság működése megkezdésének napján kezdődött és 2000. december 31. napjáig tartott. Ezt követően a társaság üzletéve a naptári évvel egyező. Minden év május 31-ig a megelőző év mérlegét az ügyvezető köteles az alapító elé terjeszteni.

17.2. A társaság működéséről a külön jogszabályok előírásai szerint üzleti könyveket kell vezetni és azokat az üzletév végén le kell zárni. Az üzletév végével az ügyvezető a társaság gazdálkodásáról mérleget, a gazdálkodás eredményéről vagyonkimutatást készít.

A közhasznú szervezet köteles a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten nyilvántartani, egyebekben a reá irányadó könyvvezetési szabályokat kell alkalmazni.

17.3. Az alapító kizárólagos hatáskörébe tartozik annak eldöntése, hogy a keletkezett nyereséget, illetve annak mely részét hogyan használja fel figyelemmel arra, hogy a közhasznú szervezet tevékenységéből származó nyereség nem osztható fel, az csak a jelen szerződésben rögzített tevékenységre fordítható.

17.4. A társaság éves beszámolóját az alapító Képviselő – testülete hagyja jóvá határozattal.

18.

### A TÁRSASÁG MEGSZŰNÉSE

18.1. A társaság a cégjegyzékből való törléssel szűnik meg.

Jogutód nélkül szűnik meg a társaság, ha

a) határozott időre jött létre és a meghatározott időtartam eltelt;

b) megszűnése meghatározott feltétel bekövetkezéséhez kötött és e feltétel bekövetkezett;

c) a tagok vagy alapítók kimondják megszűnését; vagy

d) az arra jogosult szerv megszünteti

feltéve mindegyik esetben, hogy a jogi személy vagyoni viszonyainak lezárására irányuló megfelelő eljárás lefolytatását követően a bíróság a jogi személyt a nyilvántartásból törli.

Jogutóddal szűnik meg a társaság társasági formaváltás, egyesülés és szétválás (a továbbiakban együtt: átalakulás) esetén.

18.2. A társaság vagyonának felosztására csak a társaság törlését követően - a közhasznú szervezetre vonatkozó külön szabályok szerint - kerülhet sor.

18.3. A társaság jogutód nélküli megszűnéséről, valamint átalakulásáról hozott döntés az alapító kizárólagos hatáskörébe tartozik.

18.4. Ha a társaság jogutód nélkül megszűnik az alapító részére - a tartozások kiegyenlítését követően - csak a megszűnéskori saját tőke összege adható ki, legfeljebb az alapító vagyoni hányadának teljesítéskori értéke erejéig. Az ezt meghaladó vagyont a cégbíróság az alapító okirat rendelkezései szerint fordítja közcélokra. Ilyen rendelkezés hiányában a megmaradt vagyont a megszűnő társaság közhasznú tevékenységével azonos vagy ahhoz hasonló közérdekű célra fordítja az alapító okirat 19. 5. rendelkezése szerint.

19.

EGYÉB RENDELKEZÉSEK

19.1. A társaság a cégjegyzékbe való bejegyzéssel, a bejegyzés napjával jön létre és a cégjegyzékből való törléssel szűnik meg.

19.2. A társaság alapításával, tagváltozásával vagy törzstőkéjének megemelésével illetve a társasági szerződés bármilyen más módosításával járó valamennyi költséget a társaság viseli.

19.3. A társaság és annak tagja közötti szerződés érvényességéhez a szerződés közokiratba, vagy teljes bizonyító erejű magánokiratba foglalása szükséges.

19.4. A társaság köteles szabályzatot alkotni a társaság vezető tisztségviselői, felügyelőbizottsági tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni. A legfőbb szerv kizárólagos hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása.

19.5. A közhasznú szervezet megszűnése esetén a társaság vagyona - a hitelezők kielégítése után - a Budapest Főváros II. kerületi Önkormányzatot illeti meg azzal, hogy az alapító azt köteles a megszűnt társaság céljaihoz hasonló célra fordítani és erről a nyilvánosságot megfelelően tájékoztatni.

19.6. A közhasznú szervezet tagjait nyilvános felhívás útján is lehet gyűjteni.

19.7. A közhasznú szervezet befektetési tevékenységet nem végez. Amennyiben a közhasznú szervezet szabad pénzeszközeit kívánja befektetni, úgy köteles befektetési szabályzatot alkotni és ennek megfelelően eljárni azzal, hogy a befektetésből származó eredményt sem oszthatja fel a társaság, köteles azt cél szerinti tevékenységére, közhasznú céljainak megvalósítására fordítani.

A befektetési szabályzat elfogadása az alapító kizárólagos hatáskörébe tartozik.

19.8. A társaság nyilvános hirdetményeit jogszabályban kötelezően előírt eseteknél a Cégközlönyben kell közzétenni.

19.9. . A jelen alapító okiratban nem szabályozott kérdésekben a Ptk., a Ctv., az Ectv., az Áht. és egyéb, a társaságra vonatkozó jogszabályok rendelkezéseit kell alkalmazni.

Kelt, Budapest, 2019. május 30. napján

Dr. Láng Zsolt

polgármester

Budapest Főváros II. kerületi Önkormányzat

alapító

Az alapító okirat változásokkal egybefoglalt – hatályosított – szövegét egységes szerkezetbe foglaltam, annak bevezető rendelkezéseiben, 11.3., 13.2. és 16.3 pontjában foglalt módosítást készítettem, és ellenjegyzem. Igazolom, hogy a létesítő okirat változásokkal egységes szerkezetbe foglalt – hatályosított - szövege megfelel a létesítő okirat módosítások alapján hatályos tartalmának.

Budapest, 2019. május 30. napján

dr. Varga Alexandra egyéni ügyvéd

székhelye: 1024 Bp. Lövőház u. 24. I/1.

KASZ: 36070952